Mesterskabet blev vundet af [[Simona Halep]], som i finalen besejrede [[Serena Williams]] med 6−2, 6−2 på blot 56 [[minut]]ter, og som dermed vandt sit første [[Wimbledon-mesterskabet i damesingle|Wimbledon-mesterskab]] og sin anden [[grand slam]]-titel, efter at hun tidligere havde vundet [[French Open-mesterskabet i damesingle 2018|French Open i 2018]]. [[Simona Halep|Halep]] var i [[Wimbledon-mesterskabet i damesingle|Wimbledon-finalen]] for første gang, og det var hendes femte [[grand slam]]-finale i karrieren. [[Simona Halep|Halep]] begik blot tre uprovokerede fejl i finalen, og hun udtalte efterfølgende, at hun aldrig havde spillet en bedre kamp. Hun blev samtidig den første [[Rumænien|rumænske]] vinder af en [[Wimbledon-mesterskaberne|Wimbledon-titel]] i [[single (sport)|single]]. Til gengæld gik [[Serena Williams|Williams]] glip af en tangering af [[Margaret Court]]s rekord på 24 [[Vindere af grand slam-mesterskaber i damesingle|grand slam-titler i damesingle]], og det var hendes tredje nederlag i træk i en [[grand slam]]-finale i [[damesingle]] efter at hun også havde tabt finalerne ved [[Wimbledon-mesterskabet i damesingle 2018|Wimbledon i 2018]] og [[US Open-mesterskabet i damesingle 2018|US Open i 2018]], hvilket hun ikke havde prøvet før.<ref>[https://www.wtatennis.com/news/i-wanted-badly-simona-halep-stuns-serena-williams-wimbledon-2019-title WTA - '''I wanted this badly' - Simona Halep stuns Serena Williams for Wimbledon 2019 title'' (13. juli 2019)] {{en sprog}}</ref><ref>[https://www.wimbledon.com/en_GB/news/articles/2019-07-13/halep_beats_williams_to_win_first_wimbledon.html Wimbledon - ''Halep beats Williams to win first Wimbledon'' (13. juli 2019)] {{en sprog}}</ref>
Sport